CELEX: 52007PC0782
Language: sk
Date: 2007-12-13
Title: Návrh rozhodnutie Rady o vypovedaní protokolu, ktorým sa stanovujú možnosti rybolovu a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou

Dôležité právne oznámenie

|

52007PC0782

Návrh rozhodnutie Rady o vypovedaní protokolu, ktorým sa stanovujú možnosti rybolovu a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou  /* KOM/2007/0782 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 13.12.2007KOM(2007) 782 v konečnom zneníNávrhROZHODNUTIE RADYo vypovedaní protokolu, ktorým sa stanovujú možnosti rybolovu a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou(predložený Komisiou)DÔVODOVÁ SPRÁVAPROTOKOL, ktorým sa stanovujú možnosti rybolovu a finančný príspevok stanovené podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou, bol uzavretý na obdobie dvoch rokov od 1. augusta 2006. V súlade s jeho článkom 12, ak nie je protokol vypovedaný, možno ho na základe tichého súhlasu strán dvakrát obnoviť na obdobie dvoch rokov. Toto vypovedanie je stanovené v článku 13 protokolu, ktorým sa stanovuje, že príslušná strana písomne oznámi druhej strane svoj zámer vypovedať protokol najmenej šesť mesiacov pred uplynutím počiatočného obdobia alebo každého dodatočného obdobia.Finančný príspevok je podľa protokolu stanovený na 86 000 000 EUR ročne na možnosti rybolovu v jedenástich kategóriách, ktoré môže využiť dvanásť členských štátov. Miera využitia týchto kategórií rybolovu nie je optimálna, väčšina kategórií nie je úplne využitá, čím sa ohrozuje ekonomická a finančná návratnosť tohto protokolu. V dôsledku toho sa navrhuje nepredlžovať tento protokol na základe tichého súhlasu, ale vypovedať ho podľa článku 13, aby bolo možné začať s mauritánskou stranou nové rokovania na vyjednanie nového protokolu, ktorý by ponúkal možnosti rybolovu prispôsobené potvrdeným potrebám loďstva príslušných členských štátov a teda aj primeraný finančný príspevok.Komisia teda navrhuje, aby Rada prijala toto rozhodnutie.NávrhROZHODNUTIE RADYo vypovedaní protokolu, ktorým sa stanovujú možnosti rybolovu a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikouRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 300 ods. 2 v spojení s článkom 37,so zreteľom na návrh Komisie,keďže:(1) Spoločenstvo a Mauritánska islamská republika uzavreli protokol, ktorým sa stanovujú možnosti rybolovu a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou[1] na obdobie dvoch rokov od 1. augusta 2006. V súlade s jeho článkom 12, ak nie je protokol vypovedaný jednou zo strán, možno ho na základe tichého súhlasu strán dvakrát obnoviť na obdobie dvoch rokov.(2) Vzhľadom na to, že miera využitia možností rybolovu udelených týmto protokolom nie je optimálna, je v záujme Spoločenstva, za podmienok stanovených v článku 13 uvedeného protokolu, vypovedať tento protokol a začať s Mauritánskou islamskou republikou konzultácie.(3) Aby bolo v súlade s nariadeniami vydanými Radou zaistené pokračovanie rybolovu odo dňa ukončenia platnosti takto vypovedaného protokolu, mali by sa začať nové rokovania na vyjednanie nového protokolu, ktorý by bol lepšie prispôsobený potvrdeným potrebám rybolovu loďstva členských štátov.ROZHODLA TAKTO:Jediný článokRada splnomocňuje Komisiu vypovedať v mene Spoločenstva vyššie uvedený protokol a oficiálne toto vypovedanie oznámiť Mauritánskej islamskej republike.V Bruseli […]Za Radupredseda [1] Nariadenie (ES) Rady č. 1801/2006 z 30. novembra 2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou – Ú. v. EÚ L 343/9 z 8. decembra 2006